CELEX: 32017D0822(01)
Language: el
Date: 2017-08-21 00:00:00
Title: Εκτελεστική απόφαση της Επιτροπής, της 21ης Αυγούστου 2017, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα [Maasvallei Limburg (ΠΓΕ)]

22.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/4
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Αυγούστου 2017
   για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα
   [Maasvallei Limburg (ΠΓΕ)]
   (2017/C 278/06)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 (1) του Συμβουλίου, και ιδίως το άρθρο 97 παράγραφος 3,
   Εκτιμώντας τα ακόλουθα:
   
               (1)
            
            
               Το Βέλγιο και οι Κάτω Χώρες υπέβαλαν αίτηση για την προστασία της ονομασίας «Maasvallei Limburg» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
            
         
               (2)
            
            
               Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την αίτηση αυτή και κατέληξε στο συμπέρασμα ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του εν λόγω κανονισμού.
            
         
               (3)
            
            
               Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Maasvallei Limburg»,
            
         ΑΠΟΦΑΣΙΖΕΙ:
   Άρθρο μόνο
   Το ενιαίο έγγραφο που συντάσσεται σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Maasvallei Limburg» (ΠΟΠ) περιλαμβάνονται στο παράρτημα της παρούσας απόφασης.
   Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της προστασίας της ονομασίας που αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 21 Αυγούστου 2017.
      
         
            Για την Επιτροπή
         
         Phil HOGAN
         
            Μέλος της Επιτροπής
         
      
   
   
      (1)  ΕΕ L 347 της 20.12.2013, σ. 671.
   
      ΠΑΡΑΡΤΗΜΑ
      ΕΝΙΑΙΟ ΕΓΓΡΑΦΟ
      
         «MAASVALLEI LIMBURG»
      
      
         PDO-BE-02172
      
      Ημερομηνία αίτησης: 12.5.2016
      1.   Ονομασία(-ες) προς καταχώριση
      
      Maasvallei limburg
      2.   Γεωγραφική ένδειξη τύπου
      
      ΠΟΠ – Προστατευόμενη Ονομασία Προέλευσης
      3.   Κατηγορίες αμπελοοινικών προϊόντων
      
      
               
                  1.
               
               
                  Οίνος
               
            4.   Περιγραφή του (των) οίνου(-ων)
      
      
         Acolon
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: Βαθύ ερυθρό.
      
         Οσμή: Αρώματα κόκκινων και μαύρων φρούτων, όπως σμέουρα, βατόμουρα, μύρτιλλα και δαμάσκηνα.
      
         Γεύση: γεμάτη, φρουτώδης. Οι ήπιες τανίνες εξασφαλίζουν την ταχεία ωρίμαση του οίνου στη φιάλη. Οι οίνοι «Maasvallei Limburg» διατηρούν επίσης καλά την οξύτητά τους, δημιουργώντας αρμονική ισορροπία μεταξύ τανινών, φρούτων και βάθους.
      
         Επίγευση: στην επίγευση κυριαρχεί η γεύση του φρούτου.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Auxerrois
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: Ανοιχτό (κίτρινο του λεμονιού) και διαυγές.
      
         Οσμή: αρώματα ώριμων κίτρινων και ενίοτε πράσινων μήλων.
      
         Γεύση: ξηρή, με λεπτή, ήπια οξύτητα. Οι οίνοι είναι φρουτώδεις, με αρώματα μήλων και αχλαδιού.
      
         Επίγευση: Η επίγευση του Auxerrois είναι έντονη και μακρά όσον αφορά τα περισσότερα έτη, εν μέρει λόγω της παγκόσμιας αύξησης της θερμοκρασίας, που έχει επηρεάσει αισθητά το μικροκλίμα της περιοχής Maasvallei Limburg.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Chardonnay
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: διαυγές, αχυροκίτρινο έως μεσαίας έντασης χρυσό χρώμα (λόγω της επίδρασης του ξύλου).
      
         Οσμή: πολύ δροσερή, με φρουτώδη αρώματα λεμονιού, ενίοτε λευκού πεπονιού, βερίκοκου, βουτύρου, φρυγανισμένου ψωμιού και βανίλιας, καθώς και σύνθετων αρωμάτων [μέσω της τεχνικής του «batonnage» (τεχνική ανάδευσης των οινολασπών)].
      
         Γεύση: ξηρή. Η αίσθηση στο στόμα κυμαίνεται από στυφή έως παχύρρευστη. Οι οίνοι είναι φρουτώδεις και κομψοί, αλλά μπορεί να πάρουν μια ευρύτερη, πιο έντονη και εμπλουτισμένη γεύση όταν ωριμάζουν σε ξύλινους περιέκτες. Όσον αφορά το Chardonnay, το χαλίκι της περιοχής Maasvallei Limburg προσδίδει έντονο ορυκτώδη χαρακήρα. Τα ιδιαιτέρως εξευγενισμένα οξέα αναδεικνύουν τα χαρακτηριστικά της περιοχής παραγωγής στους οίνους.
      
         Επίγευση: το πλούσιο σε αμμοχάλικο υπέδαφος αποτελεί τη βάση για μια έντονα ορυκτώδη γεύση διαρκείας.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Dornfelder
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: έντονο, βαθύ κόκκινο.
      
         Οσμή: Το Dornfelder έχει έντονα φρουτώδη αρώματα από: κεράσια amarena, βατόμουρα, και καρπούς κουφοξυλιάς.
      
         Γεύση: κυρίως γεύση γεμάτου σώματος, φρουτώδης. Το Maasvallei Limburg χαρακτηρίζεται από ιδιαίτερα διακριτικά οξέα και από πολύ ελαφρές, ώριμες τανίνες.
      
         Επίγευση: αντανακλά όλο το αρωματικό φάσμα της οσμής, συχνά με νότες γλυκόριζας.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Gewürztraminer
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: Ο οίνος έχει έντονη κίτρινη όψη, με ανοιχτές χρυσές ανταύγειες.
      
         Οσμή: Η οσμή καλύπτει ευρύ φάσμα αρωμάτων. Διαθέτει δυνατή, σύνθετη οσμή, με έντονες νότες εξωτικών φρούτων, ανθέων, εσπεριδοειδών και μπαχαρικών. Συχνά γίνονται αισθητά και αρώματα μελιού και ώριμων φρούτων.
      
         Γεύση: Ο οίνος διαθέτει γεμάτο σώμα και είναι καλά δομημένος, με τα διακριτικά όξινα χαρακτηριστικά του υπεδάφους της περιοχής Maasvallei Limburg.
      
         Επίγευση: αντανακλά όλο το αρωματικό φάσμα της οσμής, συχνά με νότες γλυκόριζας.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Pinot Blanc
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: διαυγές, κίτρινο χρώμα.
      
         Οσμή: Φρουτώδης, με νότες ώριμου αχλαδιού και μια υποψία μπαχαρικού.
      
         Γεύση: ορυκτώδης χαρακτήρας οφειλόμενος στο πλούσιο σε αμμοχάλικο υπέδαφος της περιοχής Maasvallei Limburg, με ελαφρύ αναβρασμό.
      
         Επίγευση: Μακράς διάρκειας με επίγευση γεμάτη αρώματα, ισορροπία έντονα τραγανής οξύτητας και φρούτων, τυπικό χαρακτηριστικό της περιοχής Maasvallei Limburg.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Pinot Gris
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: απαλό κίτρινο με όμορφη στεφάνη από λεπτές φυσαλίδες.
      
         Οσμή: καθαρή, με έντονα αρώματα κίτρινων αχλαδιών, μελιού (ενίοτε αμυγδάλου) και πολύ αισθητή παρουσία μπαχαρικών, πιπεριού και πυριτόλιθου, με απαλό άρωμα καπνού.
      
         Γεύση και επίγευση: τέλεια ισορροπία μεταξύ διακριτικών οξέων, χαρακτηριστικών της περιοχής Maasvallei Limburg, και μιας νότας μελιού, που ακολουθείται από μακρά επίγευση.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Pinot Noir
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: λευκό, ροζέ και κόκκινο, που κυμαίνεται ανάμεσα σε αυτό της απόχρωσης ρουμπινιού και ροδιού.
      
         Οσμή: Οι οίνοι είναι έντονοι και φρουτώδεις, με λεπτά αρώματα κόκκινων φρούτων, σμέουρων, αγριοκέρασων και άγριων βατόμουρων.
      
         Γεύση: Βελούδινα απαλή, με ώριμες τανίνες, καλά ισορροπημένες, με καλή δομή και τη χαρακτηριστική γεύση της περιοχής Maasvallei Limburg. Μπορεί να ωριμάσει σε διάστημα έως 10 ετών σε φιάλη.
      
         Επίγευση: πολύ δυνατή, μακράς διάρκειας.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Riesling
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: κίτρινο του λεμονιού και διαυγές στην όψη.
      
         Οσμή: Πολύ δροσερή, με έντονο άρωμα λευκών πυρηνόκαρπων φρούτων (ροδάκινο) και μήλων, ενίοτε πράσινου αχλαδιού και μιας νότας εσπεριδοειδών.
      
         Γεύση: Το αμμοχάλικο στην περιοχή Maasvallei Limburg προσδίδει στον οίνο ορυκτώδη γεύση καπνού με μια νότα μπαχαρικών. Όταν ωριμάζει, κυριαρχεί το έντονα χαρακτηριστικό άρωμα του πετρελαίου και του μελιού.
      
         Επίγευση: Έντονη, μακράς διάρκειας.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Siegerrebe
      
      Η εν λόγω κατηγορία οίνου χαρακτηρίζεται από ποικιλίες, που περιγράφονται ως εξής:
      
         Χρώμα: ανοιχτό κίτρινο.
      
         Οσμή: Πολύ αρωματικός οίνος, χάρη στις χαρακτηριστικές ιδιότητες των μητρικών ποικιλιών σταφυλιών Madeleine Angevine και Gewürztraminer, οι οποίες γίνονται πολύ πιο αισθητές στο Maasvallei Limburg μέσω ενός πιο πικάντικου χαρακτήρα και οξύτητας που εκ πείρας γνωρίζουμε ότι δεν είναι τόσο έντονη σε άλλες περιοχές παραγωγής οίνου.
      
         Γεύση: καλός συνδυασμός οξέων και αρωμάτων.
      
         Επίγευση: έντονη γεύση στο στόμα.
      
         Γενικά αναλυτικά χαρακτηριστικά
      
      
                  Μέγιστος ολικός αλκοολικός τίτλος (σε % vol)
               
               
                   
               
            
                  Ελάχιστος αποκτημένος αλκοολικός τίτλος (σε % vol)
               
               
                  9,5 
               
            
                  Ελάχιστη ολική οξύτητα
               
               
                  4,5  γραμμάρια ανά λίτρο, εκφραζόμενη σε τρυγικό οξύ
               
            
                  Μέγιστη πτητική οξύτητα (σε χιλιοστοϊσοδύναμα ανά λίτρο)
               
               
                   
               
            
                  Μέγιστο ολικό διοξείδιο του θείου (σε χιλιοστόγραμμα ανά λίτρο)
               
               
                   
               
            
         Άλλες χαρακτηριστικές ιδιότητες
      
      
                  —
               
               
                  Όσον αφορά τα νωπά σταφύλια, το μερικώς ζυμωμένο γλεύκος σταφυλιών ή τον νεαρό οίνο, που βρίσκεται ακόμη σε κατάσταση ζύμωσης, το φυσικό περιεχόμενο αλκοόλης κατ’ όγκο μπορεί να αυξηθεί, μόνον στην εκμετάλλευση του παραγωγού, με την προσθήκη σακχαρόζης, συμπυκνωμένου ή διορθωμένου συμπυκνωμένου γλεύκους σταφυλιών. Ο φυσικός κατ’ όγκο αλκοολικός τίτλος δύναται να αυξηθεί κατά το μέγιστο κατά 2,5 % vol.
               
            
                  —
               
               
                  Επιτρέπεται η μερική μείωση της οξύτητας του γλεύκους και του νεαρού οίνου, που βρίσκεται ακόμη σε κατάσταση ζύμωσης.
                  Μετά τις 15/03, η μερική μείωση της οξύτητας του οίνου επιτρέπεται έως 1 g/l, ως τρυγικό οξύ, ήτοι 13,3 meq/l.
               
            
                  —
               
               
                  Εάν ένα από τα χαρακτηριστικά δεν προσδιορίζεται, οι ισχύουσες ελάχιστες και μέγιστες τιμές είναι εκείνες που προβλέπονται στον κανονισμό (ΕΕ) αριθ. 1308/2013 και στον κανονισμό (ΕΚ) αριθ. 606/2009 ή στις εθνικές υπουργικές αποφάσεις, εφόσον ισχύουν.
               
            
                  —
               
               
                  Η ανάμειξη είναι δυνατή, αλλά σπάνια, ως επί το πλείστον.
               
            5.   Οινοποιητικές πρακτικές
      
      α.   Ουσιώδεις οινολογικές πρακτικές
      
      Ειδική οινολογική πρακτική
      Ζύμωση σε ελεγχόμενη θερμοκρασία μέσω ενός συστήματος ψύξης και θέρμανσης σε ανοξείδωτες δεξαμενές και/ή δρύινα βαρέλια.
      β.   Μέγιστες αποδόσεις
      
      
         Acolon, Auxerrois B, Chardonnay B, Gewürztraminer B, Pinot Blanc B, Pinot Gris G, Riesling B και Siegerrebe Rs.
      
      75 εκατόλιτρα ανά εκτάριο
      
         Acolon, Auxerrois B, Chardonnay B, Gewürztraminer B, Pinot Blanc B, Pinot Gris B, Riesling B και Siegerrebe Rs.
      
      10 750 χιλιόγραμμα σταφυλιών ανά εκτάριο
      
         Dornfelder N
      
      90 εκατόλιτρα ανά εκτάριο
      
         Dornfelder N
      
      12 850 χιλιόγραμμα σταφυλιών ανά εκτάριο
      
         Pinot Noir N
      
      60 εκατόλιτρα ανά εκτάριο
      
         Pinot Noir N
      
      8 600 χιλιόγραμμα σταφυλιών ανά εκτάριο
      6.   Οριοθετημένη περιοχή
      
      Η περιοχή που οριοθετείται για την παραγωγή οίνου από το Maasvallei Limburg βρίσκεται στην αμπελουργική ζώνη A, η οποία εκτείνεται έως τη μεσαία γεωγραφική αναβαθμίδα, εκατέρωθεν των όχθεων του Maas στις βελγικές και ολλανδικές περιφέρειες του Limburg, που συνδέονται μεταξύ τους τόσο ιστορικά όσο και γεωγραφικά.
      
                  —
               
               
                  Δήμοι, πόλεις στη βελγική πλευρά: Kinrooi, Maaseik, Dilsen-Stokkem, Maasmechelen και Lanaken.
               
            
                  —
               
               
                  Στην ολλανδική πλευρά: Stein, Sittard-Geleen, Echt-Susteren, Maasgouw, Roermond, Maasgouw και Leudal.
               
            Η έκταση της οριοθετηθείσας περιοχής είναι 155,09 km2.
      7.   Κυριότερα οινοποιήσιμα σταφύλια
      
      
                   
               
               
                  Auxerrois B
               
            
                   
               
               
                  Acolon
               
            
                   
               
               
                  Gewürztraminer B
               
            
                   
               
               
                  Dornfelder N
               
            
                   
               
               
                  Chardonnay B
               
            
                   
               
               
                  Siegerrebe Rs
               
            
                   
               
               
                  Riesling B
               
            
                   
               
               
                  Pinot Noir N
               
            
                   
               
               
                  Pinot Gris G
               
            
                   
               
               
                  Pinot Blanc B
               
            8.   Περιγραφή του (των) δεσμού(-ών)
      
      
         Τοποθεσία
      
      Η περιοχή Maasvallei Limburg βρίσκεται στην προσχωσιγενή πεδιάδα κροκάλων του Maas, (του τμήματος που σχηματίζει σε μεγάλο βαθμό το φυσικό σύνορο μεταξύ Κάτω Χωρών και Βελγίου). Το υπέδαφος αποτελείται από παχιά στρώση κροκάλων, που μέσω καθίζησης μεταφέρθηκαν από την οροσειρά Jura και τις Αρδέννες. Η στρώση κροκάλων κυμαίνεται σε πάχος μεταξύ 5 και 15 m. Εν συνεχεία σχηματίστηκε παχιά στρώση αργίλου επάνω από τις κροκάλες, χάρη στην οποία η Maasvallei διαμορφώθηκε σε περιοχή πολύ ελκυστική για καλλιέργεια. Τόσο ιστορικά, όσο και οικονομικά, η περιοχή αναπτύχθηκε ταχύτατα όταν ήταν ακόμη δυνατόν να διανυθεί ο ποταμός Maas με πλωτά μέσα. Αυτό επέτρεψε να αναδειχθούν εμπορικά κέντρα όπως αυτά του Roermond, Stokkem και του Maaseik.
      
         Συναφείς ποικιλίες σταφυλιού εντός της οριοθετημένης γεωγραφικής περιοχής
      
      Οι ποικιλίες σταφυλιού που ευδοκιμούν ικανοποιητικά σε ένα εύκρατο κλίμα συναντώνται και στο Maasvallei Limburg: Acolon, Auxerrois B, Chardonnay B, Dornfelder N, Gewürztraminer B, Pinot Blanc B, Pinot Gris G, Pinot Noir N, Riesling B και Siegerrebe Rs. Ο περιφερειακός χαρακτήρας του χαρακτηριστικού υπεδάφους αργίλου και κροκάλων, όπως εξηγείται λεπτομερώς στο τμήμα όπου περιγράφεται η αιτιώδης σχέση παρακάτω, χαρακτηρίζει επίσης και τη γεύση των ποικιλιακών οίνων.
      
         Αιτιώδης σχέση ιστορική
      
      Σταφύλια για την παραγωγή οίνου καλλιεργούνταν στα αβαεία κατά μήκος του Maas στην εποχή του πρώιμου Μεσαίωνα. Ιστορικά κείμενα αναφέρονται σε περιορισμένη παραγωγή οίνου εντός των αβαείων. Σειρά τοπωνυμιών αναφέρονται επίσης σε αμπέλια (συμπεριλαμβανομένου και του όρου «Wingerd» [vine]), γεγονός που καταδεικνύει την ιστορία καλλιέργειας οίνου στην περιοχή. Στον οίνο οφείλεται, μεταξύ άλλων, ότι το μοναστήρι των ευγενών βενεδικτίνων μοναχών στο Thorn, είχε αναγνωριστεί πρώτα ως «allodium» (allod) και τελικά ως αβαείο-πριγκιπάτο. Σειρά τοπωνυμιών, όπως «wingerd», «wingerdenplein» και ούτω καθεξής καταδεικνύουν την πλούσια ιστορία της καλλιέργειας οίνου. Ο θρύλος του όγδοου αιώνα σχετικά με το «θαύμα του οίνου» στο Aldeneik είναι επίσης αξιοσημείωτος.
      Αυτές οι αναφορές στην παρουσία του οίνου συναντώνται σε όλη την περιοχή του Maasvallei.
      
         Αιτιώδης σχέση: γεωλογία/έδαφος
      
      Οι κροκάλες του Maas περιέχουν κυρίως ασβεστόλιθο, χαλαζία και πυριτόλιθο. Αυτό το μείγμα διαφορετικών ειδών λίθου τις εμπλουτίζει σε ορυκτά, με αποτέλεσμα την παραγωγή ισορροπημένων οίνων με χαρακτηριστικά ορυκτώδη γεύση και διακριτικά οξέα.
      Το αμμοπηλώδες έδαφος που βρίσκεται επάνω από τη στρώση κροκάλων προσδίδει περισσότερο βάρος, βάθος και πλούσια γεύση και μια ευρύτερη ποικιλία γεύσεων. Το υπόστρωμα χαλικιού και λίθων οδηγεί στην παραγωγή ορισμένων αφρωδών και κυρίως δυνατών οίνων, με χαρακτηριστικά ορυκτώδη γεύση. Οι ρίζες του αμπελιού εκτείνονται πάντοτε μέσα από τη στρώση κροκάλων έως το επίπεδο των υπόγειων υδάτων, όπου βρίσκονται τα περισσότερα από τα ορυκτά που χαρίζουν στους οίνους τη χαρακτηριστική τους γεύση.
      
         Αιτιώδης σχέση: Κλίμα
      
      Η αργή ωρίμαση του χαρακτηριστικού μικροκλίματος της περιοχής Maasvallei Limburg συμβάλλει στην ανάπτυξη της γεύσης, όπως περιγράφεται παρακάτω. Τα οξέα σταδιακά αποσυντίθενται κατά τη διάρκεια των πιο δροσερών φθινοπωρινών βραδιών, με συνέπεια τα σταφύλια να ωριμάζουν αργά και τα χαρακτηριστικά αρώματα της περιοχής να γίνονται πιο έντονα. Το Kempisch Plateau προστατεύει την περιοχή πίσω από το Maasvallei από τις έντονες βροχοπτώσεις, εξασφαλίζοντας προστατευμένο και συνεπώς πιο θερμό, πιο ξηρό, περιβάλλον. Τα ύδατα των λιμνών που δημιουργούνται από την εξαγωγή των κροκάλων συμβάλλουν στη ρύθμιση της θερμοκρασίας και στη διασφάλιση εξαιρετικού αερισμού. Έτσι, το τοίχος του φυλλώματος στεγνώνει ταχύτερα, επιτρέποντας την επίτευξη της ιδανικής ισορροπίας μεταξύ σακχάρων, οξέων και αρωμάτων των σταφυλιών.
      
         Αιτιώδης σχέση: ανθρωπογενείς παράγοντες
      
      Όπως αναφέρθηκε ήδη, αμπέλια καλλιεργούνται στο Maasvallei Limburg εδώ και αιώνες. Από τα μέσα του προηγούμενου αιώνα, η περιοχή διαμορφώθηκε περαιτέρω από την ανθρώπινη δραστηριότητα, ειδικότερα λόγω της εξαγωγής χαλικιού και της κατασκευής των τεχνητών λιμνών Maasplassen. Αυτό συμβάλλει στο να διακρίνονται οι οίνοι αυτής της ΠΟΠ από την ΠΓΕ και από άλλες επωνυμίες. Αυτό οφείλεται στη ζώνη θερμότητας που δημιουργείται από τη μεγάλη έκταση ύδατος του ποταμού Maas και των τεχνητών λιμνών Maasplassen, το οποίο σημαίνει ότι δεν υπάρχουν πολλές πιθανότητες εαρινού παγετού, ενώ έτσι εξασφαλίζονται υψηλότερες θερμοκρασίες το φθινόπωρο, που είναι καίριας σημασίας για την ποιοτική, ελεγχόμενη ωρίμαση των σταφυλιών. Αυτοί οι παράγοντες εγγυώνται τη συνέχεια ως προς τη γεύση των οίνων και επιτρέπουν στον οίνο να διακρίνεται ως προς την τιμή του pH, την οξύτητα και τα σάκχαρα.
      Αυτά τα φυσικά χαρακτηριστικά, που ενισχύονται από την ανθρώπινη δραστηριότητα, είναι μοναδικά στην Ευρώπη, και συνεπώς απαραίτητα για την αυστηρή οριοθέτηση της περιοχής.
      9.   Άλλες ουσιώδεις προϋποθέσεις
      
      Ουδεμία
      
         Συνδεσμος προς τις προδιαγραφες προϊοντος
      
      https://www.rvo.nl/sites/default/files/Productdossier%20BOB%20Maasvallei.pdf
      http://lv.vlaanderen.be/nl/landbouwbeleid/kwaliteitssystemen/beschermde-oorsprongsbenamingen-bob-en-beschermde-geografische